b'\n_START_ARTICLE_\nTomari, Rusya\n_START_SECTION_\nKasaysayan\n_START_PARAGRAPH_\nAng look kung saang nakatayo ngayon ang lungsod ay binisita ng dalawang mga pragatang Pranses, Boussole at Astrolabe, noong Hulyo\xc2\xa012 at 14, 1787, at pinamunuan ni Lap\xc3\xa9rouse. Ipinangalan ng mga Pranses ang look bilang Look ng Langle, mula sa kapitan ng Astrolabe. Sa mga panahong iyon, isa lamang itong maliit na kumpol ng mga kubo. Mayroong mabuting ugnayan ang mga Pranses sa mga nakatira na itinuring nilang may lahing Tsino sa nakaraan at inilarawan nilang matalino, makisig, at pandak. Karamihan sa mga nakatira ay nangingisda, nangangaso, at nagpapastol ng hayop. Madalang ang pagsasaka. Madalas na nangangalakal sila sa mga pamayanan sa Ilog Amur sa kalupaan at sa Hapon. Nagbigay si Lap\xc3\xa9rouse ng madetalyeng paglalarawan ng kaniyang ugnayan sa mga taong ito sa kaniyang akdang Voyage de Laperouse Autour du Monde na inilathala noong 1797._NEWLINE_Itinatag ang makabagong Tomari noong 1870. Kasabay ng nalalabing bahagi ng katimugang Sakhalin, napunta ito sa pamamahalang Hapones sa ilalim ng Kasunduan sa Portsmouth noong 1905 at nanatili ito hanggang sa taong 1945. Sa mga panahong iyon nakilala ito bilang Tomarioru (\xe6\xb3\x8a\xe5\xb1\x85) na hango sa salitang Ainu na nagngangahulugang nasa look. Bumalik ito sa Unyong Sobyet noong 1945 at ginawaran ito ng katayuang panlungsod noong 1946, kasabay ng pagbabago ng pangalan nito sa Tomari.\n_START_SECTION_\nEkonomiya\n_START_PARAGRAPH_\nPangunahing mga industriya ay pangingisda, paggawa ng likaw, at pagtotroso. Nalugi ang isang pagawaan ng papel, na siyang pinakamalaking pasilidad pang-industriya sa lungsod, noong kalagitnaan ng dekada-1990. Ang pagbagsak nito ay humantong sa malakihang paglisan ng mamamayan ng lungsod.\n_START_SECTION_\nTransportasyon\n_START_PARAGRAPH_\nAng lungsod ay nasa daambakal na nag-uugnay ng Kholmsk sa Ilinskoye.'